สวัสดีครับ ขอเล่าอาการเลยนะครับตอนแรกเริ่มตัวร้อน แล้วก็ทานยา เป็นได้ 2 วัน เริ่มไม่ได้กลิ่นไม่รู้รสชาตอาหาร แต่ไม่เจ็บคอจนกินยาพายา+ฟ้าทลายโจรมา จนวันนี้เข้าสู่วันที่ห้าของการป่วย ไม่มีไข้แล้วครับ แต่ยังไม่ได้กลิ่นไม่รู้รสเลยครับ ผมเป็นใช่มั้ยครับ5555
สวัสดีค่ะ การติดเชื้อโควิด-19 คือการติดเชื้อในระบบทางเดินหายใจ ซึ่งเกิดจากการติดเชื้อไวรัสโคโรนาสายพันธุ์ใหม่ 2019 ส่งผลให้เกิดอาการได้หลายระดับ ผู้ที่มีอาการไม่รุนแรงจะมีอาการคล้ายไข้หวัด เช่น มีไข้ ไอ มีน้ำมูก หรือเจ็บคอ มีเพียงบางกรณีที่อาการอาจรุนแรงจนถึงขั้นเสียชีวิต แต่บางรายอาจไม่แสดงอาการได้เช่นกันซึ่งอีกอาการหนึ่งที่มักจะพบในผู้ที่ติดเชื้อดังกล่าวบ่อยๆเช่น การไม่รับรส ไม่รับกลิ่น แต่อย่างไรก็ตามควรจะต้องไปยืนยันการติดเชื้อด้วยการนำสารคัดหลั่งจากในจมูกหรือลำคอไปตรวจเพิ่มเติมต่อไป จากที่กล่าวมา มีโอกาสเป็นไปได้ ควรจะต้องไปตรวจเพิ่มเติมในเบื้องต้นเว้นระยะห่างจากผู้อื่น หมั่นล้างมือให้สะอาดด้วยน้ำและสบู่หรือแอลกอฮอล์เจล รักษาตามอาการเช่นยาลดไข้ ดื่มน้ำมากๆ พักผ่อนให้เพียงพอได้อ่านเพิ่มเติม